Elektrėnų savivaldybė

Elektrėnų savivaldybė – administracinis-teritorinis vienetas Rytų Lietuvoje. Centras – Elektrėnai.

Geografija 

Pietinę savivaldybės dalį užima ežeringa Dzūkų aukštuma. Iš viso yra 93 Elektrėnų savivaldybės ežerai, dauguma jų priklauso Strėvos baseinui. Be to, yra vienas didžiausių tvenkinių šalyje – Elektrėnų marios. Būdingi mišrieji miškai ir eglynai.

Elektrėnų savivaldybės teritorijoje yra 11 piliakalnių.

Istorija 

Savivaldybė įkurta 1999 m. gruodžio 21 d. per savivaldybių reformą. Ji buvo sudaryta iš vakarinės dalies Trakų rajono ir rytinės dalies Kaišiadorių rajono:
 Kaišiadorių rajono savivaldybės kadastrinės vietovės (Kietaviškių seniūnija ir Žaslių seniūnijos dalis: Gilučių dalis, Jagėlonys, Liutonys, Naujosios Kietaviškės;
 Trakų rajono savivaldybės kadastrinės vietovės: Ausieniškės, Balceriškės, Beižionys, Elektrėnų miestas, Kazokiškės, Pastrėvys, Semeliškės, Vievio miestas.

2009 m. gegužės 27 d. savivaldybės tarybos nutarimu Nr. 95 įsteigtos 34 seniūnaitijos. 2015 m., minint Elektrėnų miesto 55 metų, Elektrėnų Švč. Mergelės Marijos Kankinių Karalienės parapijos 25 m. ir Elektrėnų savivaldybės 15 m. jubiliejus, išleista knyga „Šviečia naktį, šviečia dieną… Elektrėnų krašto albumas“.

|-
| 1999 m. || 549 || 32 300 || || 2 miestai (Elektrėnai, Vievis)
|-
| 2001 m.  || 538 || 28 923 || 8 seniūnijos || 2 miestai, 1 miestelis (Semeliškės), 247 kaimai, 28 viensėdžiai
|}

Gyventojai

Lytinė sudėtis 
 Vyrų – 13860 (47,92 %)
 Moterų – 15063 (52,08 %)

Religinė sudėtis 
 Romos katalikų – 23797 (82,17 %)
 Ateistų – 2274 (7,86 %)
 Stačiatikių – 1466 (5,07 %)
 Sentikių – 166 (0,57 %)
 Kitų mažiau nei po 0,5 %

Tautinė sudėtis

Garbės piliečiai 
 Pranas Noreika (garbės piliečio vardas nuo 2000 m.)
 Stasys Žlibinas (2015 m.)
 Jonas Sabaliauskas (2016 m.)
 Darius Kasparaitis (2020 m.)
 Dainius Zubrus (2020 m.)
 Tadas Šumskas (2022 m.)

Gyvenvietės 

Savivaldybės teritorijoje yra:
 2 miestai – Elektrėnai ir Vievis;
 1 miestelis – Semeliškės;
 275 kaimai.

Didžiausios gyvenvietės (2021 m.):
 Elektrėnai – 11255
 Vievis – 4311
 Semeliškės – 516
 Naujosios Kietaviškės – 450
 Pylimai – 401
 Abromiškės – 357
 Pakalniškės – 337
 Kareivonys – 266
 Geibonys – 253
 Pastrėvys – 241

Susisiekimas 
Per Elektrėnų savivaldybę eina greitkelis A1, geležinkelio linija Vilnius-Kaunas, kurios stotis yra Vievyje, stotelės: Lazdėnuose, Baltamiškyje.

Ekonomika 
Savivaldybėje veikia didžiausia Lietuvoje šiluminė elektrinė.

Administracija 

Savivaldybės atstovaujamoji valdžia – Elektrėnų savivaldybės taryba, vykdomoji valdžia – Elektrėnų savivaldybės administracija.

Seniūnijos 

Elektrėnų savivaldybėje yra 8 seniūnijos (skliausteliuose – seniūno būstinė):
 Beižionių seniūnija (Beižionys)
 Elektrėnų seniūnija (Elektrėnai)
 Gilučių seniūnija (Gilučiai)
 Kazokiškių seniūnija (Kazokiškės)
 Kietaviškių seniūnija (Naujosios Kietaviškės)
 Pastrėvio seniūnija (Pastrėvys)
 Semeliškių seniūnija (Semeliškės)
 Vievio seniūnija (Vievis)

Partnerystės ryšiai 
  Mazovijos Novy Dvuras, Lenkija
  Bucklige Welt kraštas, Austrija
  Forli, Italija
  Žovkvos rajonas, Ukraina
  Benisa, Ispanija
  Maardu, Estija

Švietimas ir ugdymas

Gimnazijos 
 Elektrėnų Versmės gimnazija
 Semeliškių gimnazija
 Vievio gimnazija

Profesinė mokykla 
 Elektrėnų profesinio mokymo centras

Progimnazijos 
 Elektrėnų Ąžuolyno progimnazija
 Kietaviškių progimnazija

Ikimokyklinis ir pradinis ugdymas 
 Elektrėnų pradinė mokykla
 Vievio Jurgio Milančiaus pradinė mokykla
 Elektrėnų lopšelis-darželis ,,Pasaka“
 Elektrėnų mokykla-darželis „Žiogelis“
 Elektrėnų vaikų lopšelis-darželis „Drugelis“
 Vievio lopšelis-darželis “Eglutė”
 Semeliškių vaikų darželis "Gandriukas"
 Pylimų lopšelis-darželis

Šaltiniai

Nuorodos 

 Oficialus puslapis